OpenLLM-France/wikimedia huggingface dataset:
# Eskutxiko Ahotsak Abesbatza

Eskutxiko Ahotsak Abesbatza :
| Datuak |||
| Jatorria | Aiara (Araba) | Aiara (Araba) |
| Musika mota | Musika erlijiosoa, kalekoa, Gabonetako kantak, euskal kantak | Musika erlijiosoa, kalekoa, Gabonetako kantak, euskal kantak |
| Urteak | 1998tik | 1998tik |
Eskutxiko Ahotsak Abesbatza 1998an sortu zen Aiaran.

## Ibilbidea

Eskutxiko Ahotsak Abesbatza Aiarakoa da. Abesbatza 1998an sortu zen, musikaren bitartez, Aiarako herrietako ekintzetan parte hartzeko, bai jaietan, bai bestelako egun berezietan.
Abesbatza sortu zenetik, sarean egin izan dute lan Aiaraldeko eta Arabako abesbatzekin, beste herri eta udalerrietako kontzertuetan parte hartuz eta kanpoko abesbatzak Aiarara ekarriz.
Urtero, Koral Txiki ekimena eta musika erlijioso Topaketak antolatzen dituzte Aiarako herrietan, txandaka.
Abesbatzaren errepertorioan denetarik dago: musika erlijiosoa, kalekoa, Gabonetako kantak, euskal kantak. Aipatu beharrekoa da 2018an, Aiaraldeko Berdintasun Topaketan, Agur Jaun-Andreak parekidea abestu zutela, Topaketari hasiera emateko ekitaldian.
Abesbatzaren kideak emakumeak dira eta Aiara Berdintasunaren Alde Foroan hartzen dute parte. Era berean, martxoaren 8ko eta azaroaren 25eko kanpainetan kolaboratzen dute.

## Erreferentziak

* ↑ «Elkarteak» www.aiarakoudala.eus (Noiz kontsultatua: 2019-11-12).
* ↑ (Gaztelaniaz) «ESKUTXI AHOTSAK AIARAKO EMAKUMEN TALDEA DE AIARA» www.euskadi.eus 2011-10-21 (Noiz kontsultatua: 2019-11-12).
* ↑ (Gaztelaniaz) » Murga celebra sus fiestas a partir de este domingo. (Noiz kontsultatua: 2019-11-12).
* ↑ (Gaztelaniaz) Federación Alavesa de Coros | Arabako Abesbatzen Elkartea | Jornada de MÚSICA SACRA en Arespalditza (Ayala-Aiara), con la Coral Bleibet abesbatza.. (Noiz kontsultatua: 2019-11-12).
* ↑ «Koral txiki jaialdia - Aiaraldea.eus» aiaraldea.eus (Noiz kontsultatua: 2019-11-12).
* ↑ (Gaztelaniaz) «El ‘Mesías’ de Händel llega a Artziniega. Noticias de Alava» Noticias de Álava (Noiz kontsultatua: 2019-11-12).
* ↑ Arespalditza – Aiaraldeko Berdintasun Topaketa. (Noiz kontsultatua: 2019-11-12).
* ↑ «AZAROAK 25 - INDARKERIA MATXISTAREN AURKAKO EGUNA» www.aiarakoudala.eus (Noiz kontsultatua: 2019-11-12).

## Kanpo estekak

* Datuak: Q75046715
# Eskutxi

Eskutxi Arabako ipar-mendebaldean dagoen mendia da, Gorobel mendilerroan eta Aiaraldean kokatutakoa.
1.180 metroko altueran dugu tontorra. Mendilerroko punturik gorena da.

## Ikus, gainera

* Arabako mendiak

## Kanpo estekak

* Datuak: Q12257231
* Multimedia: Eskutxi / Q12257231
# Eskurtze parkea

Eskurtze Parkea Bilboko parkea da. Iralabarriko auzoan kokaturik. Parkea A-8 autobidea eta Larraskitu artean dago, Bilbo hegoaldean. Parkearen ezaugarri nagusia maldak dira, izan ere, Iralako behekaldeko gunetik autobidearen ondoraino altuera desberdintasun nabarmena dago.
Bilbao Ria 2000 erakundeak, parkearen ondotik igarotzen den FEVEren linea lurperatzeko egitasmoa aurkeztu zuen 2007an eta eraikuntza lanak 2008an hasi ziren.
Eskurtze parketik gertu Urizar dorretxea dago

## Ikus, gainera

* Bilbao Ria 2000

## Kanpo estekak

* Datuak: Q12257230
# Eskutitz

Eskutitz edo gutun inork inor ezer adieraziz bidalitako izkribu txikia da. Hainbat estilotakoak izan daitezke: formalak, lagunartekoak, familiarrak.

## Zatiak

* Goiburukoa (non idatzi den, data).
* Hasierako agurra.
* Gutunaren gorputza: azalpenak-eta.
* Amaierako agurra.
* Sinadura.

## Ikus, gainera

* Gutun formala
* Gutun lagunartekoa
* Posta
* Posta elektronikoa
* Helbide
* Mezulari
* Othoi çato etchera

## Erreferentziak

* ↑ Lur entziklopedietatik hartua.
* ↑ «Gutunetako agurrak» www.santurtzieus.com (Noiz kontsultatua: 2022-12-07).

## Kanpo estekak

* Datuak: Q133492
* Multimedia: Letters (written messages) / Q133492
# Eva Villaver Sobrino

Eva Gloria Villaver Sobrino (Palentzia, XX. mendea) palentziar ikertzailea, astrofisikoa eta irakaslea da. Gaiaren inguruko hainbat artikulu idatzi ditu.

## Lan ibilbidea

Eva Gloria Villaverrek Kanarietako Astrofisika Institutuan hasi zuen bere karrera profesionala, eta bertan egin zuen doktore-tesia. 2001ean irakurri zuen tesiak La formación del gas circumestelar desde la rag hasta la formación de nebulosas planetarias izenburua zuen. Urte berean, NASAko doktoratu ondoko ikertzaile hasi zen lanean Hubble espazio-teleskopioaren zientzia-institutuan. Estatu Batuetan, Magallaesen Hodeietako izarrik beroenetan espezializatu zen. Handik hiru urtera, Hubble-n Europako Espazio Agentziak kontratatu zuen, eta politika zientifikoaren banaketan lan egin zuen.
2009an itzuli zen Espainiara, eta Madrilgo Unibertsitate Autonomoan hasi zen Fisika Teorikoko irakasle. Irakaskuntzan aritzeaz gain ohiko izar batzuk nola itzaltzen ari diren eta fenomeno horrek Lurra bezalako planeta-sistemetan nola eragiten duen ikertzen ditu.

## Lanak

* 2019an Ilargiaren mila aurpegiak liburua argitaratu zuen.

## Erreferentziak

* ↑ Eva Villaver | Cultura con C de Cosmos C³. .
* ↑ València, F. V. /. (26 de abril de 2018). «Eva Villaver: «Estamos más cerca que nunca de poder saber si nos encontramos solos en el Universo»» Conec.
* ↑ (Gaztelaniaz) PAÍS, Ediciones EL. (2024-06-25). «Artículos escritos por Eva Villaver» El País (Noiz kontsultatua: 2024-07-24).
* ↑ Sobrino, Eva Villaver. (2001). La formación del gas circumestelar desde la rag hasta la formación de nebulosas planetarias. Universidad de La Laguna.
* ↑ «Teseo» www.educacion.gob.es.
* ↑ Pereda, Olga. (19 de agosto de 2019). «Eva Villaver: "La evolución de la vida en la Tierra está marcada por la Luna"» elperiodico.
* ↑ «Eva Villaver: "Yo veo una ecuación, con su simetría, y veo belleza"» ELMUNDO 29 de mayo de 2019.
* ↑ (Gaztelaniaz) «LAS MIL CARAS DE LA LUNA | EVA VILLAVER | Casa del Libro» casadellibro 2019-06-05 (Noiz kontsultatua: 2022-02-03).
* ↑ (Gaztelaniaz) Villaver, Eva, Delgado, Miguel A. (. (2019). Las mil caras de la luna. HarperCollins ISBN 978-84-9139-368-9. PMC 1123001465. (Noiz kontsultatua: 2022-02-03).

## Kanpo estekak

* Master class saioa Eva Villaverrekin: Zergatik ez du jada Plutonek planeta kategoria?
* Master class saioa Eva Villaverrekin: "Hirietan 35-40 izar besterik ez dugu ikusiko".
* Bideoa, Eva Villaverri Elkarrizketa, Burgosko Unibertsitatea
* Bideoa, Eva Villaver, Badakigu zer egiten diogun Planetari?
* Infinitos mundos, hitzaldia
* Datuak: Q53952363
* Multimedia: Eva Villaver Sobrino / Q53952363
# Evadale (Texas)

Evadale Ameriketako Estatu Batuetako erroldak esleitutako leku bat da. Jasper konderrian dago, Texas estatuan. 1.246 biztanle ditu, 45,780249 kilometro koadroko azaleran banatuta.

## Ikus, gainera

* Jasper konderria

## Kanpo estekak

* Datuak: Q368360
# Eva Vortex

Eva Vortex britainiar emakumezko fetitxe-modelo eta aktore pornografiko transexuala da.
2007ko UK Erotic Awards sarietan Urteko Artista Pornografikorik Onenaren saria irabazi zuen.

## Filmografia

* Tooled Up Shemales #2

## Erreferentziak

* ↑ (Ingelesez) Erotic Awards. (2008ko irailaren 25a). Porn Artist. jatorrizkotik artxibatua (artxibatze data: 2009ko maiatzaren 28a) (Noiz kontsultatua: 2019ko otsailaren 2a).

## Kanpo estekak

* (Ingelesez) Eva Vortexen webgunea
* Datuak: Q3307800
* Multimedia: Eva Vortex / Q3307800
# Eva Yerbabuena

Eva María Garrido García (Frankfurt am Main, 1970), ezagunagoa Eva Yerbabuena izengoitiz, espainiar flamenko-dantzari eta koreografoa da. Espainiako Dantza Sari Nazionala jaso zuen 2001ean, eta Arte Ederretako Merituaren Urrezko Domina 2017an.

## Bizitza

Espainiar etorkinen alaba, Eva María Garrido Frankfurten sortu zen, Alemanian, 1970ean. 15 egun geroago, ordea, Granadako Ogíjares herrira eraman zuten gurasoek, eta bertan bizi izan zen, aitona-amonekin, hamar urte bete arte. 11 urte zituela, akademia batean sartu zuten dantza flamenkoa ikas zezan. 12 urterekin, jendaurrean dantzatzen hasi zen Enrique “el Canastero”, Angustillas “la Mona”, Mariquilla eta Mario Maya artista handiekin. Dantzaz gain, arte dramatikoa eta koreografia ere ikasi zituen. Koreografia ikasketak La Habanan egin zituen Johannes Garciarekin.
1985an, Rafael Aguilar-en konpainian sartu zen, eta Paco Moyanorenean 1987an. 1990eko hamarkadan, Javier Latorre, Manolete, Merche Esmeralda eta Joaquín Cortésekin lan egin zuen. 1998an bere konpainia sortu zuen. Eva (1998), 5 Mujeres 5 (2000), La Voz del Silencio (2002), A Cuatro Voces (2004), El Huso de la Memoria (2006), Santo y Seña (2007), Lluvia (2009), ¡Ay! (2013) eta Apariencia (2016) ikuskizunak sortu ditu bere konpainiarentzat. Hainbat bira egin ditu Espainian zehar eta, besteak beste, Wuppertalgo dantza jaialdian, Veneziako Biurtekoan, Royal Albert Hallen, Dusseldorfeko Operan eta Sydney Opera Housen dantza egin du.
1999an, Mike Figgis britainiar zuzendariaren Flamenco Women dokumentalean parte hartu zuen, eta 2001ean Figgisek berak zuzendutako Hotel fikziozko filmean.

## Erreferentziak

* ↑ Real Decreto 1064/2017, de 22 de diciembre,. Boletín Oficial del Estado, boe.es (Noiz kontsultatua: 2018-8-11).
* 1 2 3 4 Dantzaldia 2009 - X. edizioa. bizkaia.eus (Noiz kontsultatua: 2018-8-11).
* ↑ Petit, Quino. Eva al desnudo. El Pais egunkaria, 2006-09-10, elpais.com (Noiz kontsultatua: 2018-8-11).

## Kanpo estekak

* (Gaztelaniaz) Webgune ofiziala, evayerbabuena.com
* Datuak: Q5415208
* Multimedia: Eva Yerbabuena / Q5415208
# Evadne

Evadne, greziar mitologian, bi pertsonairen izena da:
* Poseidon itsas jainkoaren alaba bat eta Yamoren ama Apolorekin. Hain lotsatuta egon zen bere haurdunaldiaz, umea, elementuen mende utzi zuela. Yamok, biziraun zuen, eta Yamotar dinastia sortu zuen, Olinpiako apaiz familia bat.
* Ifisen alaba bat eta Kapaneoren emaztea, norekin Estenelo izan zuen. Bere senarra, Tebasen setioan tximista batek jota hil zen. Evadnek, bere hil sutara bere burua botata bere buruaz beste egin zuen.

## Kanpo estekak

* Datuak: Q259886
# Eva de Goede

Eva de Goede, (Zeist, Herbehereak, 1989ko martxoaren 23a), belar-hockeyan lehiatzen den kirolari herbeheretarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta urrezko domina eskuratu zuen belar-hockeyan Herbehereetako taldearekin, Argentinaren eta Erresuma Batuaren aurretik.
Taldea, honako hauek osatzen zuten: Felice Albers, Eva de Goede, Xan de Waard, Marloes Keetels, Josine Koning, Sanne Koolen, Laurien Leurink, Frédérique Matla, Freeke Moes, Laura Nunnink, Malou Pheninckx, Pien Sanders, Lauren Stam, Margot van Geffen, Stella van Gils, Caia van Maasakker, Maria Verschoor eta Lidewij Welten-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 01 ! | Emakumezkoa |
| 2012 | Londres Erresuma Batua | 01 ! | Emakumezkoa |
| 2016 | Rio de Janeiro Brasil | 02 ! | Emakumezkoa |
| 2020 | Tokio Japonia | 01 ! | Emakumezkoa |

## Erreferentziak

* ↑ «Eva de Goede» olympedia.org (Ingelesez)
* ↑ «Eva de Goede» FIH (Ingelesez)

## Kanpo estekak

* Datuak: Q555153
* Multimedia: Eva de Goede / Q555153
# Eva y Adán, agencia matrimonial

Eva y Adán, agencia matrimonial espainiar sitcom bat da, La 1rako sortua.

## Sinopsia

Oharra: Atal honek istorio osoa edo amaiera argitzen du.
Eva Salvador komentutik irten berria den neska gaztea da, eta uste osoa du bere egitekoa bere hurkoen artean zoriona sustatzea dela, bikote-maitasunaren bidez. Hori dela eta, Bruno González bere bazkidearekin batera, bankuko langilea eta duela gutxi dibortziatua, ezkontza-agentzia bat sortu du. Luisak lagunduta, mota guztietako egoera xelebreei aurre egin beharko diete.

## Pertsonaiak

* Verónica Forqué: Eva Salvador
* Antonio Resines: Bruno González
* Chus Lampreave: Luisa
* Teresa Hurtado: Mari Paz
* Marta Baró: Cleo
* Vicente Martín: El Bolas
* Carmen Martínez Sierra: Tía
* Francisco Merino: Arturo Medina
* José María Tasso: Donato

## Erreferentziak

* ↑ Carrasco Campos, Ángel. (2011). «Representaciones de la sociedad urbana actual en la telecomedia española contemporánea: costumbrismo e identidad social» Mediaciones Sociales (8): 79. doi:10.5209/rev_MESO.2011.n8.4. ISSN 1989-0494..

## Kanpo estekak

* Datuak: Q5852558
# Espainiako Errepublika

Espainiako Errepublika izenarekin honakoak izendatzen dira:
* Espainiako Lehen Errepublika (1873-1874)
* Espainiako Bigarren Errepublika (1931-1939)
# Espainiako Errugbi Superkopa

    Artikulu hau Gizonezkoen txapelketari buruzkoa da; Emakumezkoen txapelketa gaitzat duena beste hau da: «Emakumezkoen Espainiako Errugbi Superkopa»
Espainiako Errugbi Superkopa Espainiako gizonezkoen errugbi txapelketa da, Ligako eta Kopako txapeldunek elkarren artean jokatzen dutena.

## Historia

1983an ekitaldi bat izan zen eta FC Barcelonak irabazi zuen. Ez zuen ordea jarraitasunik izan. 2003an abiatu zen gaur egungo txapelketa.

## Podiuma

* Valladolid 8 Kopa ||
* El Salvador 6 Kopa ||
* Canoe NC 2 Kopa ||

## Palmaresa

| Urtea | Txapelduna | Emaitza | Finalista |
| 2003 | CD El Salvador | 23-19 | CR Cisneros |
| 2004 | CD El Salvador | 36-13 | Bera Bera RT |
| 2005 | CD El Salvador | 56-10, 15-30 | UE Santboiana |
| 2006 | CD El Salvador | 36-5, 35-20 | UE Santboiana |
| 2007 | CD El Salvador | 23-13, 35-19 | UE Santboiana |
| 2008 | Canoe NC | 22-15, 20-14 | CD El Salvador |
| 2009 | Canoe NC | 20-15, 24-23 | CR Ciencias Sevilla |
| 2010 | Valladolid RAC | 13-8 | CD El Salvador |
| 2011 | CR La Vila | 24-10 | CD El Salvador |
| 2012 | Valladolid RAC | 26-13 | Ordizia RE |
| 2013 | Valladolid RAC | 14-3 | Ordizia RE |
| 2014 | Valladolid RAC | 18-16 | Independiente RC |
| 2015 | Valladolid RAC | 24-21 | CR Cisneros |
| 2016 | Valladolid RAC | 17-14 | CD El Salvador |
| 2017 | Valladolid RAC | 46-23 | U.E. Santboiana |
| 2018 | CD El Salvador | 24-22 | Valladolid RAC |
| 2019 | Valladolid RAC | 33-18 | Alcobendas Rugby |
| 2020 | ez zen jokatu |
| 2021 | Alcobendas Rugby | 18-13 | Valladolid RAC |
| 2022 | UE Santboiana | 20-20, 26-21 | CD El Salvador |
| 2023 | Aparejadores Rugby Burgos | 30-27 | Valladolid RAC |

## Garaipenak

| Taldea | Garaipenak | Urteak |
| Valladolid RAC | 8 | 2010, 2012, 2013, 2014, 2015, 2016, 2017, 2019 |
| CD El Salvador | 6 | 2003, 2004, 2005, 2006, 2007, 2018 |
| Canoe NC | 2 | 2008, 2009 |
| CR La Vila | 1 | 2011 |
| Alcobendas Rugby | 1 | 2021 |
| UE Santboiana | 1 | 2022 |
| Aparejadores Rugby Burgos | 1 | 2023 |

## Kanpo estekak

* Datuak: Q3327852
# Espainiako Eskubaloi Errege Kopa

Espainiako Eskubaloi Errege Kopa (gaztelaniaz: Copa del Rey de Balonmano) Espainiako eskubaloi txapelketa da, ASOBALek antolatua.

## Izena

* "Copa del Rey" (1975-egun).
* "Copa del Generalísimo" (1957-1975).

## Podiuma

* FC Barcelona 27 Kopa ||
* Atl. Madrid 12 Kopa ||
* Calpisa 5 Kopa ||

## Palmaresa

| Taldea | Garaipenak | Urteak |
| FC Barcelona | 27 | 1969, 1972, 1973, 1983, 1984, 1985, 1988, 1990, 1993, 1994, 1997, 1998, 2000, 2004, 2007, 2009, 2010, 2014, 2015, 2016, 2017, 2018, 2019, 2020, 2021, 2022, 2023 |
| Atletico de Madrid | 12 | 1962, 1963, 1966, 1967, 1968, 1978, 1979, 1981, 1982, 1987, 2012, 2013 |
| CB Calpisa | 5 | 1975, 1976, 1977, 1980, 1986 |
| BM Granollers | 3 | 1958, 1970, 1974, |
| BM Ciudad Real | 3 | 2003, 2008, 2011 |
| Madrilgo selekzioa | 2 | 1960, 1961 |
| Teka Cantabria | 2 | 1989, 1995 |
| Elgorriaga Bidasoa | 2 | 1991, 1996 |
| Portland San Antonio | 2 | 1999, 2001 |
| BM Valladolid | 2 | 2005, 2006 |
| Arrahona Sabadell | 1 | 1959 |
| Gipuzkoako selekzioa | 1 | 1964 |
| Bartzelonako selekzioa | 1 | 1965 |
| Marcol | 1 | 1971 |
| CB Alzira Avidesa | 1 | 1992 |
| Ademar León | 1 | 2002 |

## Egoitza-hiriak

2023ko Errege Kopa barne.
* 10 aldiz: Madril
* 4 aldiz: Iruñea
* 3 aldiz: Bilbo, Zaragoza, Pontevedra, Leon eta Santander
* Bitan: Bartzelona, Almeria, Ciudad Real, Girona, Granollers, Vigo eta Torrevieja
* Behin: Altea, Valladolid, Palencia, Castello, Alzira, Badajoz, Oviedo, Ferrol, Malaga, Almeria, A Coruña, Las Palmas, Cartagena, Lugo, Martorell, Granada, Cadiz, Antequera, Logroño, Gijón eta Alacant.

## Ikus, gainera

* ASOBAL Liga
* ASOBAL Kopa
* Espainiako Eskubaloi Superkopa

## Kanpo estekak

* ASOBAL Ligako Webgune ofiziala
* Datuak: Q1130915
# Espainiako Estatistika Institutua

Espainiako Estatistika Institutua (jatorrizko izena, gaztelaniaz: Instituto Nacional de Estadística), labur INE akronimoaz ere ezaguna, Espainiako erakunde estatistiko ofizial nagusia da. 1945. urtean sortu zen ofizialki eta geroztik Estatuko errolda eta beste estatistika ofizial nagusiak biltzea eta zerbitzu estatistikoak koordinatzea eta ikuskatzea du helburu. Espainiako Ekonomia eta Enpresa Ministerioaren erakunde autonomoa da eta Madrilen du egoitza nagusia. Espainiako probintziako hiriburu guztietan ere delegazioak ditu.

## Ikus, gainera

* Eustat
* Nastat
* IINSEE - Frantziako estatistika eta ekonomia ikerketarako nazio institutua

## Kanpo estekak

* Estatitistika Institutuaren webgunea (Gaztelaniaz) (Ingelesez)
* Datuak: Q845937
* Multimedia: National Statistics Institute of Spain / Q845937
# Espainiako Falangea

    Artikulu hau alderdiari buruzkoa da; beste esanahietarako, ikus «Falange».
Espainiako Falangea (gaztelaniaz: Falange Española, FE) Espainiako alderdi faxista izan zen. 1933ko urriaren 29an José Antonio Primo de Rivera, Julio Ruiz de Alda eta Alfonso García Valdecasask sortua, Onésimo Redondo eta Ramiro Ledesmak sortutako Ofentsiba Nazional-Sindikalistako Batzordeak (JONS) bat egin eta 1934an Ofentsiba Nazional-Sindikalistako Batzordeen Espainiako Falangea bilakatu zen. Ez zuen babes handirik izan baina Bigarren Errepublikako garaian paper garrantzitsua bete zuen Gerra Zibilera eraman zuten gertaeren garapenean. Talka-indar gisa erabili zuten indar erreakzionarioek eta eskuineko alderdiek lagunduta jaio zen.

## Erreferentziak

* ↑ (Ingelesez) Slaven, James. (2018). «The Falange Española: A Spanish Paradox» Proceedings of the 10th International RAIS Conference on Social Sciences and Humanities (Atlantis Press) 211: 235. doi:10.2139/ssrn.3266916. ISSN 2352-5398..
* ↑ Payne, Stanley. (1985). Falange. El fascismo español. Madril: Ediciones Ruedo Ibérico ISBN 84-7291-764-9..

## Kanpo estekak

* Datuak: Q16481760
* Multimedia: Falange Española / Q16481760
# Fernan López Eskoriatza

Fernán López Eskoriatza Ibáñez Agirre (Gasteiz, 1480- Madril, 1541) gasteiztar medikua eta noblea izan zen. Ospe handia izan zuen mediku bezala eta Henrike VIII. Ingalaterrakoaren eta Karlos V. Espainiako enperadorearen mediku pertsonal izatera iritsi zen.

## Bizitza

Fernán López Eskoriatza mediku izendatu zuten Gasteizen bertan bertako udal batzordeak 1508an, Adatseko Andra Mariaren ospitalean. 1515 bitarte Gasteizen aritu zen baina ondoren Londresera joan zen, eta han, Henrike VIII.a Ingalaterrakoaren eta haren emaztearen, Katalina Aragoikoaren, mediku pertsonala izan zen.
Humanista handia izan zen eta bere garaiko beste nazioarteko humanista askorekin harreman estuak izan zituen. Victoria Anda Eskibelekin ezkondu zen, era berean, aski jakintsua omen zena.
Ingalaterrako egonaldian Oxforden lortu zuen medikuntzan doktoregoa (1520) eta Londresko Mediku Eskolaren sortzailetakoa izan zen(1518).
Espainiara itzuli zelarik, Karlos V.aren mediku pertsonala bihurtu zen.
XVI. mendearen erdialdera, bizitzaren hondarrean, emaztearekin batera jauregi bat eraiki zuten haien sorterrian, Eskoriatza Eskibel jauregia, Gasteizko eraikin eta monumentu nabarmenetakoa.

## Erreferentziak

* ↑ Correo, El. Fernán López de Escoriaza. El Correo. (Noiz kontsultatua: 2017-07-30).
* ↑ Grande-Gil, F. (2017). Historia del Hospital Santiago Apóstol de Vitoria-Gasteiz. Gaceta Médica de Bilbao, 114(2)
* ↑ (Gaztelaniaz) López de Escoriaza e Ibáñez de Aguirre, Fernán - Auñamendi Eusko Entziklopedia. (Noiz kontsultatua: 2017-07-30).
* ↑ (Gaztelaniaz) Vasco, Diario. De ruta por los palacios renacentistas del casco medieval de Vitoria. diariovasco.com. (Noiz kontsultatua: 2017-07-30).
* ↑ (Gaztelaniaz) «Palacio de Escoriaza-Esquivel | España Única - Donde tus sueños te lleven» España Única - Donde tus sueños te lleven (Noiz kontsultatua: 2017-07-30).

## Kanpo estekak

* Datuak: Q30904481
# Fernand Augereau

Fernand Augereau (Naintre, 1882ko azaroaren 23a - Combree, 1958ko uztailaren 26a), txirrindulari frantziar ohia zen. Frantziako Tourreko lehen ekitaldian parte hartu zuen eta hirugarren bukatu zuen. Ekitaldi hartan, Maurice Garinekin tira bira bat edo beste izan zituen Bordele-Nantes etapan. Badirudi, Garinek tropelan zihoazen beste arerioei garaipena lortzen usteko eskatu zien eta Augereauk ezezkoa eman zion. Geroago, honek atzeko gurpila apurtu zion eroriko batean (batek daki nahita ala nahi gabe izan zen).

## Taldeak

* La Française (1903).

## Palmaresa
### 1903

* 3. Frantziako Tourrean.

### 1904

* Bordele-Paris.

## Kanpo estekak

* Datuak: Q981331
* Multimedia: Fernand Augereau / Q981331
# Fernan I.a Perez Aiarakoa

    Ez nahasi Fernan Perez Aiarakoa bere ilobarekin.
Fernan Perez Aiarakoa (Toledo, c. 1305 – Gasteiz, 1385eko urriaren 15a) gaztelar noblea izan zen, Aiara leinukoa.
Aita Petri I.a Lopez Aiarakoa, Murtziako adelantado nagusia, eta ama Antsa Fernandez de Barroso.
Aiara, Laudio, Arrastaria, Urkabustaiz eta Kuartangoko jauna, Petri I.a Gaztelakoaren garaian Gipuzkoako ibar-jaun nagusia eta Henrike II.a Gaztelakoaren garaian, Gaztelakoa, eta Arriagako kofradiaren kidea.
Horrez gain, Torrejón de Velascoko jauna, Murtziako adelantado nagusia eta Asturiasko ibar-jaun nagusia ere izan zen. Petri II.a Lopez Aiarakoaren aita izan zen.
1352an, Petri I.ak hala aginduta, Enkarterri menderatu zuen.

## Genealogia

Zuhaitz genealogikoa :
Pedro López de Ayala, Señor de Fuensalida
Maria de Ayala y Guzman
Pedro López de Ayala y Guzmán
Pedro Lopez de Aiala
Fernan Perez Aiarakoa (?-1436)
Elvira López de Ayala
Fernán Pérez de Ayala, 15.Señor de Ayala, 2.Conde de Salvatierra de Alava
Pedro Suárez de Toledo
Sancha de Toledo de Ayala
Inez Alfonsa de Ayala
Aldonca de Toledo
Sancho Perez de Gamboa
Teresa de Ayala
Pedro Lopez de Ayala
Aldonza Sanchez
Inés de Mendoza
Fernan I.a Perez Aiarakoa
Fernan Perez de Barroso y Mencia de Sotomayor
Juana de Mendoza
Sancha Fernandez de Barroso
Mencia García de Sotomayor
Aldonsa de Ayala
Diego Hurtado de Mendoza
Mencia de Mendoza
Iñigo Lopez de Mendoza
doña Elvira de Ayala
Fernán Pérez de Guzmán
Doña Maria Alvarez de Toledo
Doña Leonor López de Ayala, Señora de Torrejón de Velasco
Garcia Alvarez de Toledo, 3.Señor de Valdecorneia
don Pero López de Ayala
Diego López de Ayala :

## Erreferentziak

* ↑ Lahóz Gutiérrez, María Lucía. (1995). «En torno al panteón de Don Fernán Pérez de Ayala» Sancho el sabio: Revista de cultura e investigación vasca (5): 285-297. ISSN 1131-5350..
* ↑ Orella Unzué, José Luis. (1984). Los orígenes de la Hermandad de Guipúzcoa (las relaciones Guipúzcoa-Navarra en los siglos XIII-XIV). Donostia: Eusko Ikaskuntza, 63 or. ISSN 0212-6397..

## Kanpo estekak

* Datuak: Q5860598
# Fernan II.a Perez Aiarakoa

    Ez nahasi Fernan Perez Aiarakoa bere aitonarekin.
Fernan Perez Aiarakoa (?, c. 1360 – ?, 1436) gaztelar noblea izan zen, Aiara leinukoa.
Aita Petri II.a Lopez Aiarakoa eta ama Leonor Guzman. Aiara eta Aguraingo jauna eta 1396an Gipuzkoako ibar-jaun nagusia izan zen. Horrez gain, 1395ean Murtziako adelantado nagusia eta Asturiasko ibar-jaun nagusi ere izendatu zuten.
Maria Sarmiento, Gaztelako mariskalaren alaba, ezkondu eta hiru seme-alaba izan zituen:
* Petri III.a Lopez Aiarakoa
* Maria Aiarakoa
* Konstantza Aiarakoa

## Erreferentziak

* ↑ Lahóz Gutiérrez, María Lucía. (1995). «En torno al panteón de Don Fernán Pérez de Ayala» Sancho el sabio: Revista de cultura e investigación vasca (5): 285-297. ISSN 1131-5350..
* ↑ Orella Unzué, José Luis. (1984). Los orígenes de la Hermandad de Guipúzcoa (las relaciones Guipúzcoa-Navarra en los siglos XIII-XIV). Donostia: Eusko Ikaskuntza, 63 or. ISSN 0212-6397..
* Datuak: Q19616151
# Fernan Lake Village (Idaho)

Fernan Lake Village Idahoko hiri bat da. Kootenai konderrian kokatua dago. 2010ean 169 biztanle zituen, 1,92 kilometro koadrotan banatuta.

## Ikus, gainera

* Kootenai konderria

## Kanpo estekak

* Datuak: Q1519822